มันนี่ทูเดย์
ดูแลอุบัติเหตุรถตู้
4 ม.ค. 2560

ดูแลอุบัติเหตุรถตู้
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ได้ตรวจสอบพบว่ารถตู้ที่เกิดอุบัติเหตุพุ่งชนกับรถกระบะจนมีผู้เสียชีวิตและบาดเจ็บนั้น ทั้งรถตู้และรถกระบะได้ทำประกันภัยไว้และยังมีผลบังคับใช้อยู่
นอกจากนี้ ยังได้สั่งการให้สายคุ้มครองสิทธิประโยชน์ของสำนักงาน คปภ. ตรวจสอบข้อมูลเพิ่มเติมด้วยว่าผู้เสียชีวิตทั้ง 25 ราย ได้มีการทำประกันชีวิตและประกันภัยอุบัติเหตุส่วนบุคคลไว้ด้วยหรือไม่ หากพบว่ามีการทำประกันไว้ สำนักงาน คปภ.ก็จะประสานงานช่วยเร่งรัดกับทางบริษัทประกันภัยที่เกี่ยวข้องให้จ่ายค่าสินไหมทดแทนความเสียหายที่เกิดขึ้นให้กับผู้รับผลประโยชน์ของผู้เสียชีวิตดังกล่าว และหากไม่ได้รับความสะดวกขอให้แจ้งมายังสำนักงาน คปภ. หรือที่สายด่วน 1186 ทาง คปภ.จะเร่งดำเนินการให้โดยเร็ว